hüt isch wider nöd bsunders vill passiert, aber schribe trotzdem es iiträgli. schuel isch so so la la gsi. die tummi miss ross macht mich extrem hässig. han die scheiss 3 paragraphe jetzt scho 5mal gschribe, dureläsä lah und korrigiere lah vo irgendwelchne us minere klass und wänn die tante no eimal mit "tips" (this are the 14 tips for good writing... well, you could also say rules. let's say rules! in my class this are RULES!!! (mit steigerndem hässigkeits grad ide stimm)) chunt sell sie mini paragraphe doch sälber schribe! franz isch sooo eifach. mir widerholed grad passe compose und ich penn i de stund fasch ii. ich glaub ich gahn is 12i. und esl macht mer am meischte freud. min lehrer het gmeint, ich ghöri nöd id klass, ich segi zguet. er redet no mit de andere esl lehrerin und denn wirdi weschinli ufgstuft. *jipiii* dänn änderet sich min ganze stundeplan wider und ich bin hoffentlich das planning gaggi züg los. (det "plant" mer sini zuekunft und mer redet so über prüäf und so. nur isch da s pruefssystem so andersch, dass es voll kei sinn macht und ich schlüss ja eh nöd da ab, und vo dem her ischs en absolute stuss) denn hämmer hüt de terry fox run gha. (wänn öppert nöd weiss, wer de terry fox isch, bitte im gb fröge) und wüssed ihr was? mer chönti öppe sege "trotz null training in hochform" :D han gwunne. also natürlich nur vo de meitli. min erschte 5km lauf isch also en volle erfolg gsi, obwohl ich werschinlich e halbi eewigkeit gha han. :D (kei ahnig was für e ziit) hüt abig bini zuxde diana und em oz und em liammi. de isch sooo härzig!! (ich gahn en denn mal go sitte. :D) han sogar no paar dvd chöne uslehne also han morn abig scho öppis vor: dvd nacht. :D aja und denn hani no paar kollege gmacht. 1. mus ich nomal betone dass die vom field hockey mega nett sind. vor allem d briane und d marie. (aja und mir hend nechsch wuche 3 spiel *ufgregt*) d marie redet franz dihei... also mir switched so vo änglisch is französische... :D isch no luschtig, aber gränzt a mini hirnfähigkeite... so dütsch dänke und denn is änglische übersetze und denn plötzlich auno französisch... das isch sehr komplex!! :D min en wiitere kolleg isch de ben. mir hend während em terry fox film blondine witz de ashley verzellt. (sie isch e blondine nach büächli... und hät nöd so vill humor defür :D) de ben het grässlichi ohreläppli. so wie wenn bi beidne ohre 3 wäspi inegstoche hetted... und min 3. "kolleg" isch min ex-sportlehrer. immer wenn ich de gsehn ufm gang (und das isch verdächtig oft) frögt er mich öppis. bekannti schwizer sportler? schwizer schoggi? schwizer chäs? schwizer uhre? henna züüg? und hüt hetter natürlich grad müäsä fröge obi de 5km oder de 2km gmacht han... chli en komische und so en nuscheli. ich mus mir immer zämäreime was er seit. :D sodeli. gahn jetzt go schlafe. isch immerhin scho 23.40 und ich bin da vill schneller müäd we ide schwiz. morn hani nüt bsudners vor also wirdi werschinli ersch wider am sunntig abig (bi mir verstaht sich) öppis schribe. grüässli julia